ધર્મિષ્ઠા પટેલ, અમદાવાદ: શહેરની ફેમિલી કોર્ટના પ્રિન્સિપાલ જજે ભરણપોષણની રિકવરીના એક કેસમાં મહત્વનો ચુકાદો આપતા ઠરાવ્યું છે કે, ભરણપોષણની રકમ ચૂકવવા જે લોકો સક્ષમ છે છતાં જવાબદારીમાંથી બચવા માટે કોર્ટના આદેશથી જેલમાં જવાનું પસંદ કરે છે તેવી વ્યક્તિઓ હવે આવી તરકીબથી બચી નહીં શકે ભલે જેલની સજા ભોગવી હોય છતાં પણ ભરણપોષણની તમામ રકમ ચુકવવાનું તેમના માટે ફરજિયાત છે.